CELEX: 62011CN0613
Language: sl
Date: 2011-11-30 00:00:00
Title: Zadeva C-613/11: Tožba, vložena 30. novembra 2011 – Evropska komisija proti Italijanski republiki

4.2.2012   
            
            
               SL
            
            
               Uradni list Evropske unije
            
            
               C 32/16
            
         Tožba, vložena 30. novembra 2011 – Evropska komisija proti Italijanski republiki
   (Zadeva C-613/11)
   2012/C 32/29
   Jezik postopka: italijanščina
   
      Stranki
   
   
      Tožeča stranka: Evropska komisija (zastopnika: B. Stromsky in D. Grespan, zastopnika)
   
      Tožena stranka: Italijanska republika
   
      Predloga
   
   Komisija Sodišču predlaga, naj
   
               —
            
            
               ugotovi, da Italijanska republika s tem, da v predpisanem roku ni sprejela vseh ukrepov, potrebnih za vračilo državne pomoči, ki je bila z Odločbo Komisije [2008/92/CE] z dne 10. julija 2007 v zvezi s shemo državne pomoči Italije za sektor ladijskega prevoza na Sardiniji (notificirano 11. julija 2007 in objavljeno v UL L 29, 22.2.2008, str. 24) razglašena za nezakonito in nezdružljivo s skupnim trgom, ni izpolnila obveznosti, ki so ji naložene s členoma 2 in 5 te odločbe ter Pogodbo PDEU, ter;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Rok za izvršitev Odločbe 2008/92 se je iztekel 11. septembra 2007.
   Italijanska republika naj do danes ne bi v celoti izterjala državne pomoči, ki je bila razglašena za nezakonito z zadevno odločbo, ali Komisijo obvestila o izterjavi. Pravne in dejanske težave, ki jih je Italija navedla v utemeljitev zamude pri izvršitvi te odločbe, poleg tega naj ne bi pomenile absolutne nemožnosti izterjave v skladu s sodno prakso Sodišča, in Italija naj se nikoli ne bi sklicevala na tako absolutno nemožnost.
   Komisija poleg tega trdi, da naj bi jo Italija obvestila z zamudo o poteku nacionalnega postopka za izvedbo odločbe, tako da je kršila obveznost obveščanja, ki je naložena z zadevno odločbo, in načelo lojalnega sodelovanja.